BH บวก 3% ลุ้นกำไรไตรมาส 2 สดใส ผู้ป่วยต่างชาติพุ่ง
BH บวก 3% โบรกคาดผลงานไตรมาส 2/66 โตตามจำนวนผู้ป่วยต่างชาติพุ่ง ประมาณการกำไรทั้งปี 66 อยู่ที่ 5,410 ล้านบาท เพิ่มขึ้น 9.56% จากช่วงปีก่อน 
BH บวก 3% โบรกคาดผลงานไตรมาส 2/66 โตตามจำนวนผู้ป่วยต่างชาติพุ่ง ประมาณการกำไรทั้งปี 66 อยู่ที่ 5,410 ล้านบาท เพิ่มขึ้น 9.56% จากช่วงปีก่อน
8 พ.ค. 2566

ผู้สื่อข่าวรายงานว่า วันนี้ (8 พ.ค. 66) ราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH  ล่าสุด  ณ เวลา 10:47 น. อยู่ที่ระดับ 250.00 บาท บวก 7.00 บาท หรือ 2.88% สูงสุดที่ระดับ 256.00 บาท ต่ำสุดที่ระดับ 247.00 บาท ด้วยมูลค่าการซื้อขาย 354.74 ล้านบาท

สำหรับราคาหุ้น BH ปรับตัวขึ้นรอบใหม่เป็นการเข้าเก็งกำไรในประเด็นผลประกอบการ  หลังจากบล.เอสบีไอ ไทย ออนไลน์ ระบุในบทวิเคราะห์ว่า คาดผลประกอบการไตรมาส 2/66 ของ BH จะยังคงเติบโตได้ตามจำนวนคนไข้ต่างชาติที่ยังคงเติบโตได้ในระดับสองหลักต่อเนื่องจากไตรมาส 1/66 ตามการเดินทางระหว่างประเทศที่กลับสู่ภาวะปกติ และการเปิดประเทศของจีน ประกอบกับในไตรมาส 2/65 ฐานกำไรของบริษัทต่ำผิดปกติ เนื่องจากได้รับผลกระทบจาก COVID-19
นอกจากนี้ ประมาณการกำไรสุทธิปี 66 ที่ 5,410 ล้านบาท เพิ่มขึ้น 9.56% เมื่อเทียบกับช่วงเดียวของปีก่อน บนสมมุติฐานรายได้ผู้ป่วยต่างชาติอย่างแข็งแกร่ง บนสมมติฐานรายได้จากผู้ป่วยต่างชาติเพิ่มขึ้น 30%, รายได้จากผู้ป่วยชาวไทยเพิ่มขึ้น 20% และประมาณการกำไรสุทธิปี 67 ที่5,723 ล้านบาท บนสมมุติฐานรายได้จากผู้ป่วยต่างชาติเพิ่มขึ้น 10% และรายได้จากผู้ป่วยชาวไทยเพิ่มขึ้น 5%